Knut Dæhlin

Knut Odmund Dæhlin (født 7. april 1923 i Oslo, død 23. september 2010)Anmeldte dødsfall september 2010 var ekspedisjonssjef i Industridepartementet fra 1964 til 1978, da han fikk samme stilling i Olje- og energidepartementet, hvor han senere også ble departementsråd. 

Dæhlin tok juridisk embetseksamen på Universitetet i Oslo i 1949. Han fulgte norsk oljeutvikling fra 1965 til 1989 og var en sentral tilrettelegger. Blant annet var han formann for delegasjonen som skulle føre forhandlinger med Storbritannia om utnyttelsen og fordelingen av Friggfeltet, herunder også om et felles transportopplegg for transport av gassen fra Frigg-feltet til Skottland.St.prp. nr. 183 (1975–76) Tilråding fra Utenriksdepartementet av 14. mai 1976 I 1990 etterfulgte han Charles Philipson som leder av Petroleumslovsutvalget, som han ledet fram til det avga utredningen i 1993.NOU 1993:25

Dæhlin ble i 1989 utnevnt til ridder av 1. klasse av St. Olavs Orden for embetsfortjeneste. Han innehadde også Deltagermedaljen og  den franske nasjonale fortjenstorden.«Knut Dæhlin 85 år», Stavanger Aftenblad, 7. april 2008, s. 11.

 Bibliografi 
 Entreprenørkontrakter som alternativ til utvinningstillatelser, sett fra en juridisk synsvinkel 1981
 Mål og midler i konsesjonspolitikken 1985
 Myndighetenes ambisjoner og styring av norsk oljevirksomhet
 NOU 1993:25 Avslutning av petroleumsproduksjon – fremtidig disponering av innretninger – utredning fra et utvalg oppnevnt ved kongelig resolusjon 24. mars 1972 – avgitt 22. juni 1993 ISBN 82-583-0363-5

 Referanser 

 Kilder 
 Hvem Hva Hvor 1990 ISBN 82-516-1267-5

Kategori:Norske embets- og tjenestemenn
Kategori:Riddere av 1. klasse av St. Olavs Orden
Kategori:Deltagermedaljen
Kategori:Den nasjonale fortjenstorden (Frankrike)